Dzimusi Ella Detlova
2027-07-26
1922. gada 26. jūlijā Rīgā dzimusi Ella Detlova (dzimusi Šube) – latviešu pedagoģe un astronome. 1941. gadā iestājusies Rīgas Universitātes Matemātikas un dabaszinātņu fakultātes Matemātikas nodaļā, kur apguvusi 16 astronomijas kursus. Līdztekus strādājusi dažādus darbus. 1941.–1942. gadā viņa bija vācu valodas tulks Dzelzceļa centrālajā noliktavā, 1944. gadā – tehniķe-uzmērītāja būvuzņēmumā. Strādājusi arī lauku darbos. 1944. gada oktobrī studijās iestājās pārtraukums, jo Rīgas evakuācijas laikā tēvs saņēma pavēli doties darbos uz Vāciju, un Ella brauca līdzi. 1945. gada februārī. Ella strādāja Drēzdenē pie drupu novākšanas un daudz slimoja. 1946. gada janvārī viņa atgriezās Rīgā un drīz sāka strādāt par skolotāju Rīgas 3. vidusskolā, sākumā mācot fiziku un ķīmiju, vēlāk – matemātiku. 1946. gadā Ella atsāka studijas universitātē, 1949. gadā tās pabeidza, iegūstot astronoma kvalifikāciju, strādājusi Astronomijas katedrā, LVU Astronomiskās observatorijas laika dienestā (1949 – 1951). Pēc tam E. Detlova strādāja par skolotāju Rīgas 3. vidusskolā. Kad Latvijā nolēma pastiprināt skolēnu specializāciju fizikā un matemātikā, 1963. gadā viņu pārcēla darbā uz Rīgas 1. vidusskolu. Šeit viņa ilgstoši un ar izciliem panākumiem strādāja par matemātikas un astronomijas skolotāju.
1973. gadā apgādā „Zvaigzne” izdota viņas sastādīta matemātikas grāmata. E. Detlova ilgstoši darbojās Rīgas atklātās skolēnu astronomijas olimpiādes žūrijā (1973–1993). Viņa saņēmusi trīs apbalvojumus „Zelta pildspalva” (1999., 2000. un 2001. gadā).
NEAIZMIRSTAMĀS BIOGRĀFIJAS. Skolēnu iedvesmotājai Ellai Detlovai 100
